EkBass/fiwiki-20250220-pages-articles huggingface dataset:
Gla

Gla () eli Glas (Γλας) oli mykeneläisaikainen linnoitus ja asutuspaikka Boiotiassa Kreikassa. Sen arkeologinen kohde sijaitsee Orchomenóksen kunnassa lähellä nykyistä Kástron (”Linna”) kylää. Paikan nimi on nykyaikainen. Sen pronssikautista nimeä ei tunneta. == Historia == pienoiskuva|vasen|Glan linnoituksen muureja. pienoiskuva|vasen|Glan linnoituksen kaakkoisportti. Gla rakennettiin LH IIIA2 -kaudella 1300-luvun eaa. loppupuolella. Se oli todennäköisesti Theban ja Orkhomenoksen kaupunkien perustama ja niiden alaisuudessa. Se sijaitsi Orkhomenoksen minyalaisten linnoituksen rakentamisaikaan osittain kuivattaman Kopaisjärven (Kopaḯda) koillisrannalla. Se toimi alueen hallinnollisena ja maanviljelyyn liittyneen varastoinnin keskuksena. Linnoituksen tehtävänä on todennäköisesti ollut järven kuivatuksen seurauksena maanviljelyn käyttöön muutetun tasangon ja sen kanavien hoitaminen. Gla tuhoutui Theban ja Orkhomenoksen tavoin tulipalossa LH IIIB2 -kaudella eli noin 1220–1200 eaa., todennäköisesti vihollisten hyökkäyksen seurauksena. Hyökkäyksen seurauksena paikka raunioitui ja autioitui, sillä sitä ei muiden keskusten tavoin asutettu uudestaan edes pienemmässä mittakaavassa. Alueen arkeologiset kaivaukset on suoritettu vuonna 1893 André de Ridderin johdolla, vuosina 1955–1961 Ioánnis Threpsiádiksen johdolla sekä vuosina 1981–1983 ja 1990–1991 Spýros Iakovídiksen johdolla. == Rakennukset ja löydökset == Glan linnoitus oli rakennettu saareketta muistuttavalle kukkulalle, joka sijaitsee noin 20–40 metriä muuta tasankoa korkeammalla. Linnoituksen pinta-ala on noin 20 hehtaaria. Näin se on ollut noin kymmenen kertaa suurempi kuin Tiryns ja noin seitsemän kertaa suurempi kuin Mykene. Koko kukkula on ollut ympäröity noin 2,8 kilometriä pitkällä ja enimmillään noin 5 metriä korkealla ja 5,50–5,80 metriä paksulla muurilla. Muurissa on neljä porttia, joiden yhteydessä on ollut torneja. Linnoituksessa on ollut palatsi, jossa on ollut poikkeuksellinen megaronin kaltainen melathron-huone sekä muun muassa varastorakennuksia. Muureista on säilynyt laajoja osia. == Lähteet == == Aiheesta muualla == Luokka:Antiikin Boiotia Luokka:Linnavuoret Luokka:Mykeneläiset arkeologiset kohteet Luokka:Orchomenós
Orchomenós

Orchomenós () voi viitata seuraaviin paikkoihin Kreikassa: * Orchomenós, kylä Arkadian alueyksikössä Peloponnesoksen alueella * Orchomenós, kaupunki ja kunta Boiotian alueyksikössä Keski-Kreikan alueella == Katso myös == * Orkhomenos, antiikin ajan kohteet
Jørgen Frantzen

Jørgen Nagel Frantzen (9. toukokuuta 1935 Holbæk – 10. tammikuuta 2020 Hundested) oli tanskalainen soutaja ja olympiamitalisti. Frantzen saavutti Svend Petersenin ja Poul Svendsenin kanssa olympiapronssia miesten perämiehellisessä kaksikossa Helsingissä 1952. == Lähteet == Luokka:Tanskalaiset soutajat Luokka:Tanskalaiset olympiamitalistit Luokka:Vuonna 1935 syntyneet Luokka:Vuonna 2020 kuolleet
Carol Grace

Carol Grace Marcus (1924–2003) oli yhdysvaltalainen näyttelijä ja kirjailija. Hän esiintyi elokuvissa Gangster Story (1959) ja Mikey and Nicky (1976) sekä yhdessä Alfred Hitchcock esittää -televisiosarjan jaksossa. Carol Grace oli naimisissa kolmesti, kahdesti kirjailija William Saroyanin kanssa (liitosta kaksi lasta) ja kerran näyttelijä Walter Matthaun kanssa (yksi lapsi). Carol Gracen lähipiiriin kuului muun muassa kirjailija Truman Capote, jonka tiedetään kertoneen Aamiainen Tiffanylla -kirjan hahmon Holly Golightlyn perustuneen Carol Graceen. Carol Grace syntyi ja kuoli Manhattanilla, New Yorkissa. Kuolinsyy oli aivojen valtimonpullistuma. == Lähteet == * http://www.nytimes.com/2003/07/24/arts/carol-matthau-a-frank-and-tart- memoirist-dies-at-78.html * Luokka:Yhdysvaltalaiset näyttelijät Luokka:Yhdysvaltalaiset kirjailijat Luokka:Vuonna 1924 syntyneet Luokka:Vuonna 2003 kuolleet
Poul Svendsen

Poul Verner Svendsen (21. huhtikuuta 1927 Kööpenhamina – 2. tammikuuta 2024) oli tanskalainen soutaja ja olympiamitalisti. Svendsen voitti Svend Petersenin ja Jørgen Frantzenin kanssa olympiapronssia miesten perämiehellisessä kaksikossa Helsingissä 1952. == Lähteet == Luokka:Tanskalaiset soutajat Luokka:Tanskalaiset olympiamitalistit Luokka:Vuonna 1927 syntyneet Luokka:Vuonna 2024 kuolleet
Inkere (Jaaman piiri)

Inkere () on entinen kylä Leningradin alueen Jaaman piirin Niisnovan kunnassa Venäjällä. Se sijaitsi Länsi-Inkerin ylängön pohjoisreunalla noin kuusi kilometriä Niisnovasta koilliseen. Peter von Köppenin mukaan vuonna 1848 Inkeressä asui 49 inkerikkoa, jotka kuuluivat Kaprion ortodoksiseen seurakuntaan. Kylän nimtys perustui sen asukkaiden kansallisuuteen. Paikalliset talonpojat olivat 1860-luvulle saakka tilanomistajan maaorjia. Myöhemmin he kuuluivat Someron volostin Nakkovan kyläkuntaan. Vuonna 1899 kylässä oli 39 asukasta, joista 25 oli ”suomalaisia” ja 14 venäläisiä. He kaikki olivat ortodokseja. Venäjän vallankumouksen jälkeen Inkere kuului Kattilan ja myöhemmin Jaaman piirin Vassakaran kyläneuvostoon. Kylä tuhoutui toisen maailmansodan aikana. ==Lähteet== Luokka:Jaaman piiri Luokka:Kaprion kylät
Svend Petersen

Svend Ove Petersen (sukunimi myös muodossa Pedersen, 31. lokakuuta 1920 Frederiksværk – 3. elokuuta 2009) oli tanskalainen soutaja ja olympiamitalisti. Petersen voitti Poul Svendsenin ja Jørgen Frantzenin kanssa olympiapronssia miesten perämiehellisessä kaksikossa Helsingissä 1952.Olympics at Sports-Reference.com == Lähteet == * Svend Pedersen Bio, Stats and Results Olympics at Sports-Reference.com === Viitteet === Luokka:Tanskalaiset soutajat Luokka:Tanskalaiset olympiamitalistit Luokka:Vuonna 1920 syntyneet Luokka:Vuonna 2009 kuolleet
Eeva-Maija Tammekann

Eeva-Maija Tammekann (9. toukokuuta 1930 Tartto, Viro – 12. lokakuuta 2016 HelsinkiViron henkilötietokanta ) oli suomalainen kirjastonhoitaja ja filosofian lisensiaatti. Hän toimi Jyväskylän yliopiston kirjaston ylikirjastonhoitajana 1970–1979 ja Eduskunnan kirjaston ylikirjastonhoitajana 1980–1993. Eduskunta myönsi hänelle professorin arvonimen vuonna 1992. == Lapsuus ja nuoruus == Tammekannin isä oli virolaissyntyinen maantieteilijä August Tammekann.Facta 2001, WSOY 1985, 16. osa, palsta 285 Tammekannin lapsuuden kokemuksiin kuului Neuvostoliiton tankkien vyöryminen hänen kotinsa Villa Tammekannin ohi. Perhe pakeni Virosta aluksi Suomeen, sitten Sveitsiin ja Ruotsiin. Nuoruusvuosinaan Tammenkann opiskeli Belgiassa ja Ranskassa. Korkeakouluopinnot antoivat hänelle klassisen sivistyksen, johon sisältyi ranskan, latinan, estetiikan ja kirjallisuuden opintoja. == Kirjastoura == Tammekann oli Tampereen yliopistossa kirjastoalan ensimmäinen professoriMirja Laitinen, Tuula H. Laaksovirta, Päivikki Karhula: Eeva-Maija Tammekann in memoriam. Signum Vol 48 Nro 4 (2016) Viitattu 29.9.2018. Hän oli kirjastotoiminnan uudistaja. Eeva-Maijan syvä mielenkiinto kehitystyöhön, koulutukseen ja sivistykseen teki hänestä sitkeän kirjastojen kehittäjän ja puolustajan. Jyväskylän yliopiston kirjasto sai 1970-luvulla hänen johtamanaan kirjastorakennuksen, johon yhdistyi uudenlainen kirjaston palveluorganisaatio ja uusi arkkitehtuuri. === Ura Eduskunnan kirjastossa === Eduskunnan kirjaston ylikirjastonhoitajana (1980–1993) Tammekann vahvisti tietotekniikan käyttöä kirjastossa. Elektroninen Eki-kokoelmaluettelo tuli käyttöön vuonna 1988. Kirjastojärjestelmän ja Selma-kokoelmatietokannan käyttöönotto vuonna 1992 muutti kirjastosalin kalustuksen: kortistolaatikoiden tilalle tulivat näyttöpäätteet. Muita kauaskantoisia Tammekannin käynnistämiä asioita olivat lakien eduskuntakäsittelyrekisterin valmistuminen vuonna 1990 ja veteraanikansanedustajien muistitietoprojektin aloitus.​Eduskunnan kirjaston johtajat. Eduskunta. Viitattu 19.3.2018. == Lähteet == == Kirjallisuutta == *Muutoksen 13 vuotta: Eeva-Maija Tammekann eduskunnan kirjaston ylikirjastonhoitajana 1980-1993, toimituskunta: Heli Vainio, Marja Oksa, Marjatta Kytölä. Eduskunnan kirjasto, 1993. Sarja: Eduskunnan kirjaston tiedotuksia; juhlanumero 17.12.1993. ISBN 951-47-8609-2 Luokka:Suomalaiset kirjastonjohtajat‎ Luokka:Suomalaiset professorin arvonimen saaneet Luokka:Suomalaiset kirjastotieteilijät Luokka:Valtionlaitosten johtajat‎ Luokka:Suomen virolaiset Luokka:Vuonna 1930 syntyneet Luokka:Vuonna 2016 kuolleet
Laurentius Tammelin

Laurentius Tammelin tarkoittaa seuraavia: * Laurentius Tammelin (noin 1610–1671), pappi ja uskonnollinen kirjailija * Laurentius Tammelin (1669–1733), piispa, edellisen pojanpoika
Úrvalsdeild karla

Úrvalsdeild karla on Islannin koripallon miesten pääsarja. Sarjaa on pelattu kaudesta 1951–1952 lähtien. Sarjan voittaja on koripallon Islannin mestari. == Mestaruudet joukkuettain == # ÍR Reykjavík – 15 # KR Reykjavík – 14 # UMF Njarðvík – 13 # Keflavik ÍF – 9 # ÍKF – 4 # UMF Grindavík – 3 # Valur – 2 # Haukar, Ármann, ÍS ja Snæfell – 1 Muita joukkueita: UMF Tindastóll, Breiðablik UBK == Lähteet == * Sarjasivu eurobasket.com == Aiheesta muualla == * Islannin koripalloliitto Luokka:Islannin koripallo Luokka:Koripallosarjat
Peter Heise

Peter Heise (11. helmikuuta 1830 – 12. syyskuuta 1879) oli tanskalainen säveltäjä. Hänen ensimmäiset sävellyksensä olivat C. E. F. Weysen tapaista vanhempaa tanskalaista romantiikka. Myöhemmin tyyli muuttui Schubertin ja Schumannin vaikutuksesta melodiikaltaan intensiivisemmäksi ja säestyksen osuudelta yksilöllisemmäksi. == Sävellyksiä == Heisen lauluista tunnetuimpia ovat 1850-luvulta olevat Fire folkeviser (Carl Ploug), Syv Kærlighedssange (Christian Winther) ja Havfruens Sange (Bernhard Severin Ingemann) sekä vuodelta 1879 oleva Dyvekes Sange (Holger Drachmann). Hänen oopperansa Drot og marsk (1878) on kuulunut ilmestymisestään saakka pysyvään ohjelmistoon Tanskassa. == Lähteet== Luokka:Tanskalaiset säveltäjät Luokka:Vuonna 1830 syntyneet Luokka:Vuonna 1879 kuolleet
Erkki Tammisalo

Erkki Heikki Tammisalo (8. lokakuuta 1932 Helsinki – 30. maaliskuuta 2017 TurkuKuolinilmoitus. Helsingin Sanomat 29.4.2017, s. C 21.) oli suomalainen hammaslääkäri ja professori. Hän oli Turun yliopiston hammaslääketieteellisen röntgenologian vt. professori 1963 vuodesta alkaen ja professori 1965–1997. Hän tutki muun muassa ortopantomografiaa.Facta 2001, osa 16, p. 290. WSOY 1985. Elämäkerta. Erkki Tammisalon rahasto. (PDF) Myös hänen isänsä Eero Tammisalo oli hammaslääketieteen professori. == Lähteet == == Aiheesta muualla == *Kuka kukin on 1978, s. 969–970. Runeberg.org. *Erkki Tammisalon muistokirjoitus Helsingin Sanomissa. Luokka:Suomalaiset hammaslääkärit Luokka:Suomalaiset professorit Luokka:Turun yliopiston professorit Luokka:Vuonna 1932 syntyneet Luokka:Vuonna 2017 kuolleet
The View (keskusteluohjelma)

The View on yhdysvaltalainen aamupäivän talk show -ohjelma, jota on esitetty ABC:llä vuodesta 1997. Ohjelmassa neljä tai viisi naista ruotivat ajankohtaisia aiheita, kuten poliittisia kysymyksiä tai viihdeuutisia. Ohjelman on luonut Barbara Walters, joka itse toimi ohjelmassa panelistina sen perustamisesta vuoteen 2014 asti. Ohjelma koostuu kahdesta osasta: ensimmäisessä osassa panelistit vaihtavat näkemyksiään ajankohtaisista aiheista, ja jälkipuoliskolla keskusteluun liittyy yleensä kutsuvieras, jota panelistit haastattelevat. Ohjelman alkaessa vuonna 1997 sen panelisteina toimivat Barbara Waltersin lisäksi Meredith Vieira, Joy Behar, Star Jones ja Debbie Matenopoulos. Ohjelmaa kuvataan New Yorkissa, ja se lähetetään suorana lähetyksenä arkipäivisin ennen puoltapäivää. The View on Yhdysvaltojen neljänneksi pitkäaikaisin päiväsajan talk show. Ohjelma on saanut kaksi Daytime Emmy -palkintoa: vuonna 2003 se sai parhaan talk show'n palkinnon ja vuonna 2009 viisi tuolloista panelistia palkittiin parhaina talk show -juontajina. == Panelistit == === Nykyiset panelistit === * Whoopi Goldberg (2007–) * Joy Behar (1997–2013, 2015–) * Sunny Hostin (2016–) * Sara Haines (2016–2018, 2020–) * Alyssa Farah Griffin (2022–) * Ana Navarro (2022–) === Entiset panelistit === * Barbara Walters (1997–2014) * Meredith Vieira (1997–2006) * Debbie Matenopoulos (1997–1999) * Lisa Ling (1999–2002) * Star Jones (1997–2006) * Elisabeth Hasselbeck (2003–2013) * Sherri Shepherd (2007–2014) * Jenny McCarthy (2013–2014) * Rosie O’Donnell (2006–2007, 2014–2015) * Rosie Perez (2014–2015) * Nicolle Wallace (2014–2015) * Michelle Collins (2015–2016) * Candace Cameron (2015–2016) * Raven-Symoné (2015–2016) * Jedediah Bila (2016–2017) * Paula Faris (2015–2018) * Abby Huntsman (2018–2020) * Meghan McCain (2017–2021) == Lähteet == == Aiheesta muualla == * * Viralliset kotisivut Luokka:1990-luvun yhdysvaltalaiset keskusteluohjelmat Luokka:2000-vuosikymmenen yhdysvaltalaiset keskusteluohjelmat Luokka:2010-luvun yhdysvaltalaiset keskusteluohjelmat Luokka:2020-luvun yhdysvaltalaiset keskusteluohjelmat Luokka:ABC:n televisio-ohjelmat
Elina Keinonen

Elina Annemari Keinonen (s. 1987) on suomalainen näyttelijä. Hän valmistui Teatterikorkeakoulusta 2014 ja on näytellyt teatterissa, elokuvissa ja televisiossa. Keinosen tähänastiset elokuvaroolit ovat lentoemäntä Irma Ylpön rooli elokuvassa Kaappari (2013) sekä kuvanveistäjä Christina Schulmanin rooli elokuvassa Love Records – Anna mulle Lovee (2016). Televisiossa Keinonen on viimeksi nähty komediassa Napamiehet ( Nelonen/Ruutu 2015). Keinonen on myös näytellyt mm. Helsingin Kaupunginteatterissa, Teatteri Takomossa ja Tampereen Teatterissa. == Filmografia == === Elokuvat === Vuosi Elokuva Rooli 2013 Kaappari Ylppö 2013 Kristuksen morsian Helluntalainen 2016 Love Records – Anna mulle Lovee Christina === Televisiosarjat === Vuosi Sarja Rooli 2012 Roba Suvi Mäkelä 2015 Napamiehet Tarjoilija 2020 Pohjolan laki asianajaja Lamberg === Lyhytelokuvat === Vuosi Elokuva Rooli 2008 Olettamuksia Nainen ==Lähteet== == Aiheesta muualla == * http://www.nayttelijaliitto.fi/nayttelijahaku/profiili/?E*num=30863 * Luokka:Suomalaiset näyttelijät Luokka:Vuonna 1987 syntyneet Luokka:Elävät henkilöt
Lars Knudsen

Lars Ramkilde Knudsen (s. 21. helmikuuta 1962) on tanskalainen matemaatikko ja kryptologian tutkija. Hän toimii professorina Tanskan teknillisen korkeakoulun matematiikan laitoksella. Knudsen työskenteli aluksi pankkialalla, kunnes aloitti matematiikan ja tietojenkäsittelyn opinnot Århusin yliopistossa 1984. Hän väitteli tohtoriksi 1994 ja työskenteli 1997–2001 Bergenin yliopistossa Norjassa. Knudsenin Erdősin luku on kolme. Hän on tehnyt kryptologista tutkimusta Don Coppersmithin ja opettajansa Ivan Damgårdin kanssa. Luokka:Tanskalaiset matemaatikot Luokka:Vuonna 1962 syntyneet Luokka:Elävät henkilöt
Nathan Goff, Jr.

Nathan Goff, Jr. (9. helmikuuta 1843 Clarksburg, Länsi-Virginia – 24. huhtikuuta 1920 Clarksburg, Länsi-Virginia) oli yhdysvaltalainen poliitikko. Ennen politiikkaan lähtemistä Goff opiskeli lakia New Yorkin kaupunginyliopistossa ja toimi myöhemmin lakimiehenä. Goff edusti kotiosavaltiotaan Länsi-Virginiaa Yhdysvaltain kongressissa ensin edustajainhuoneessa vuosina 1883–89 ja myöhemmin senaatissa vuosina 1913–19. Lisäksi hän toimi liittovaltion tuomarina vuosina 1892–1913 ja kahden kuukauden Yhdysvaltain laivastoministerinä presidentti Rutherford B. Hayesin hallituksessa vuonna 1881. Yhdysvaltain sisällissodan sytyttyä Goff liittyi Unionin puolella taistelleeseen Virginian kolmanteen vapaaehtoisjalkaväkirykmenttiin ja kotiutui armeijasta majurina. Myös Goffin poika Guy Despard Goff (1866–1933) ja edelleen Guy Goffin tytär Louise Goff Reece (1898–1970) ovat olleet Yhdysvaltain kongressissa. == Lähteet == Luokka:Yhdysvaltalaiset republikaanipoliitikot Luokka:Vuonna 1843 syntyneet Luokka:Vuonna 1920 kuolleet
Kevin Brown (jääpalloilija)

Kevin Brown (s. 18. syyskuuta 1962 Ruotsi) on yhdysvaltalais-ruotsalainen jääpalloilija, joka on edustanut ruotsalaisia jääpalloseuroja ja Yhdysvaltain maajoukkuetta. Brownin isä on amerikkalainen ja äiti ruotsalainen. Kahtena kautena 2012–2013 hän pelasi Ruotsin eliittiliigaa Ljusdals BK:ssa. Brown siirtyi urheilulukioon Ljusdaliin ja pelasi samalla Ljusdals BK:n juniorijoukkueessa ja kaudesta 2009 alkaen ykkösjoukkueessa. Kaudet 2012–2013 ja 2013 hän pelasi Ruotsin pääsarjaa eli Eliittiliigaa. Brown pelasi kevään 2014 Allsvenskanissa nuoruuden seurassaan Gustavsbergs IF:ssä. Syksyllä 2014 hän siirtyi Borlänge Bandyyn, joka pelasi myös Allsvenskanissa. Kevin Brown valittiin Yhdysvaltain jääpallomaajoukkueeseen vuoden 2015 MM-kisoihin. Kisat onnistuivat hänellä hyvin, sillä hän viimeisteli niissä kolme maalia, vaikka Yhdysvaltain maajoukkue jäikin A-sarjassa viimeiseksi eli kahdeksanneksi. Vuonna 2016 Brown on myös Yhdysvaltain MM-joukkueessa. ==Lähteet== * Bandysidan: Kevin Brown === Viitteet === Luokka:Yhdysvaltalaiset jääpalloilijat Luokka:Ruotsalaiset jääpalloilijat Luokka:Vuonna 1962 syntyneet Luokka:Elävät henkilöt
James Bond -ensyklopedia

James Bond -ensyklopedia (James Bond Encyclopedia) on John Cork ja Collin Stutzin kirjoittama kirja. Se on James Bondia käsittelevä tietosanakirjamainen hakuteos, joka on jaettu osiin aihepiireittäin. Kirja on tehty yhteistyössä Bond-elokuvien tuotantoyhtiön EON Productionsin kanssa ja se käsittelee vain EONin elokuvia. Alkuteoksessa ja suomennoksessa on kummassakin 320 sivua. Kirja ilmestyi Britanniassa syyskuussa 2007, Yhdysvalloissa saman vuoden lokakuussa ja Suomessa vuonna 2008. Sen ovat suomentaneet Reija Becks ja Henrik Laine. Suomalainen kustantaja on Readme.fi. Kirjasta ilmestyi Suomessa uusi laajennettu painos vuonna 2015. Sen laajuus on 350 sivua. == Lähteet == Luokka:Brittiläiset tietokirjat Luokka:Vuoden 2007 kirjat
Kirsti Penttinen

Kirsti Penttinen (11. joulukuuta 1924 Sortavalan maalaiskunta – 29. maaliskuuta 2004 Helsinki) oli suomalainen filosofian lisensiaatti ja radiotoimittaja. Penttinen oli 1940-luvun lopulla Ylioppilaslehden toimitussihteerinä ja myöhemmin 1950-luvulla muun muassa Hopeapeili-lehden toimittajana. Hän oli sitten Yleisradion palveluksessa vuosina 1957–1984. Penttinen teki aluksi radioon kirjallisuusohjelmia mutta myöhemmin hän alkoi tehdä useilta eri elämän alueilta. Hän siirtyi vuonna 1974 Yleisradion sisällä koulutus- ja perehdytystehtäviin mutta jatkoi myös työtään radiotoimittajana. Penttinen toimi 1980-luvulla monien kehitys- ja ohjelmaprojektien vetäjänä ja hän kirjoitti myös radion ohjelmatyön oppikirjoja. Penttinen toteutti muun muassa Kun radio tuli meille ja Kun tv tuli meille -kirjoituskilpailut. Hän valmistui filosofian lisensiaatiksi 1971 ; lisensiaattityön Muistokirjakäytänne Suomessa aiheena olivat muistovärssyt. Kirsti Penttisen muistokirjoitus (Helsingin Sanomat muistot) == Teoksia == * Radion ohjelmatyön perusteita ; kirj. Pertti Korpinen, Kirsti Penttinen ; toim. Kristiina Damström ; piirrokset Pertti Korpinen. Yleisradio, Koulutustoimisto, Helsinki 1977 * Muistokirjan tarina : albuminlehtiä ja muistovärssyjä kahdelta vuosisadalta. WSOY 1983 * Helsinkiläiset taiteilijat : taiteilijakunnan rakenne sekä työ- ja elinolot ; kirj. Vesa Keskinen, Kirsti Penttinen ; selvitystyöhän osallistunut Marja-Elina Tyrväinen ; julkaisija Helsingin kaupunki. Kulttuuriasiainkeskus. Helsinki 1986 * Sortavala ja Laatokan maisemat : muistelmia ja kuvia vanhasta Sortavalasta, saaristosta ja maalaiskunnasta ; teksti Sakari Talvitie, Kirsti Penttinen. Lappeenranta 1988 == Palkinnot == * Tiedonjulkistamisen valtionpalkinto 1973 * Kalevalaseuran tunnustuspalkinto 1994 == Lähteet == == Aiheesta muualla == * Hän etsi aikaansa – Kirsti Penttisen radio-ohjelma kirjailija Olavi Paavolaisesta vuodelta 1964 (Yle Elävä arkisto : Arkiston helmiä) Luokka:Suomalaiset radiotoimittajat Luokka:Ylen toimittajat Luokka:Vuonna 1924 syntyneet Luokka:Vuonna 2004 kuolleet Luokka:Tiedonjulkistamisen valtionpalkinnon saajat
Nuuskija

Nuuskija () on ukrainalainen dekkari-tv-sarja, jota on esitetty Ukrainassa marraskuusta 2013 alkaen. Suomessa sarja sai ensiesityksensä Yle TV1:llä 3. tammikuuta 2016. Ohjelman on tuottanut Artjom Litvinenko, ja sen nimiroolia näyttelee virolainen Kirill Käro. == Juoni == Nuuskija (Kirill Käro) ratkaisee rikoksia poikkeuksellisen hyvän hajuaistinsa ansiosta. Hän pystyy erottamaan pieniäkin yksityiskohtia vain yhdellä nuuskaisulla. Nuuskijan kanssa rikoksia selvittää hänen ystävänsä, eversti Viktor "Vitja" Lebedev (Ivan Oganesjan). Nuuskijalla on myös ongelmia omassa yksityiselämässään, hänen poikansa Aleksandr on vaarassa sekaantua rikollisuuteen. Jokaisessa jaksossa ratkaistaan aina yksi rikos. Sarja sijoittuu Moskovaan, mutta se on kuvattu Kiovassa.Yle Areena == Muuta == Nuuskijaa on verrattu Sherlock Holmesiin, sillä molemmilla on poikkeuksellinen tapa ratkoa rikoksia. Ohjelma on ollut katsojamenestys Ukrainassa ja Venäjällä, ja siitä on tehty kolme tuotantokautta.Ukrainan vastine Uudelle Sherlockille alkaa Ylellä Yle.fi 3.1.2016 päivitetty 5.1.2016 == Näyttelijät== == Lähteet == Luokka:2010-luvun rikossarjat Luokka:Ukrainalaiset televisiosarjat
Bangkok Shocks, Saigon Shakes, Nyrkkitappelu Rocks

__NOTOC__ Bangkok Shocks, Saigon Shakes, Nyrkkitappelu Rocks on punkyhtye Nyrkkitappelun esikoisalbumi. Se julkaistiin 8. maaliskuuta 2013 levymerkeillä Blast of Silence ja Svart Records. Albumi nousi Suomen virallisen listan sijalle 17. == Vastaanotto == Albumi sai ristiriitaisen vastaanoton. Soundin Ville Pirinen antoi sille arvosanaksi kolme tähteä viidestä ja kommentoi albumin olevan ”rehellistä hauskanpitopunkia, jossa totinen yhteiskunnallisuus ja muu tylsistely sivuutetaan pilkallisella hymähdyksellä”. Rumban Oskari Onninen antoi albumille yhden tähden viidestä, sanoen "tamperelaisrokut rakentavat itselleen alfaurosimagoa osoittamalla vailla ironian häivää, että päässä pyörii vain pillu ja kalja". == Kappaleet == # # # # # # # # # # == Arvostelut == * Rumba: * Soundi: == Aiheesta muualla == * Bangkok Shocks, Saigon Shakes, Nyrkkitappelu Rocks discogs.com -sivustolla == Lähteet == Luokka:Vuoden 2013 esikoisalbumit Luokka:Nyrkkitappelun albumit Luokka:Svart Recordsin albumit
Toinen seiska

Toinen seiska on punkyhtye Nyrkkitappelun järjestyksessään toinen 7" EP-levy. Se julkaistiin 1. helmikuuta 2013 levymerkeillä Blast of Silence ja Svart Records. Albumista julkaistiin 500:n kappaleen painos. == Kappaleet == ;A-puoli # # ;B-puoli # * # == Aiheesta muualla == * Toinen seiska discogs.com -sivustolla * Toinen seiska Svart Recordsin sivustolla Luokka:Vuoden 2013 EP:t Luokka:Nyrkkitappelun albumit Luokka:Svart Recordsin albumit
Nyrkkitappelu (EP)

Nyrkkitappelu on saman nimisen yhtyeen ensimmäinen EP-levy, joka julkaistiin 2. toukokuuta 2012. Albumista julkaistiin 500:n kappaleen 7" vinyylipainos. == Kappaleet == ;A-puoli # # ;B-puoli # * # # == Aiheesta muualla == * Nyrkkitappelu discogs.com -sivustolla Luokka:Vuoden 2012 EP:t Luokka:Nyrkkitappelun albumit Luokka:Svart Recordsin albumit
Ahvenlampi (Parkano, Viitalankylä)

Ahvenlampi on Pirkanmaalla Parkanossa Viitalankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Ahvenlampi on osa Kovesjärven valuma-aluetta. == Maantietoa == Lammen pituus on 400 metriä, leveys 200 metriä ja sen pinta-ala on 5,3 hehtaaria. Se sijaitsee Kovesjärven pohjoispuolella Viitanevan reunalla. Sen ympäristö on kangasmetsää ja lammen rannat ovat avosuota. Ympäröivien soiden suo-oja laskevat avosuon reunalle ja lammen laskuoja lähteen sen itärannalta itään. Se laskee 800 metrin jälkeen Kovesjärven pohjoispäässä olevaan Koveslahteen. Rantaviivan pituus on 950 metriä. Lammen lähellä sijaitsee entinen maatila Ahvenlampi. Rannoilla ei ole rakennuksia eikä rantaan johda tietä. == Historiaa == Vanhassa 1800-luvulla laaditussa pitäjänkartassa erottuu heikosti itärannalla viherällä maalattu niitty. Muuten lampi oli luonnontilainen ja autio. Vuonna 1952 jätti talollinen Michel Jeremiasson Kovesjärven maatalosta hakmuksen kuivata järvi. Tästä on annettu päätös samana vuonna, mutta päätöspaperi on kadonnut. Koska peruskartan mukaan lampea ympäröivät avuosuon reunus, on osittainen järvenlasku täysin mahdollinen. Sillä pyrittiin luomaan heinäniittyjä karjan rehun kasvattamiseksi. == Lähteet == Luokka:Kovesjärven valuma-alue Luokka:Parkanon järvet
John Cork

John Cork on tietokirjailija, televisio- ja elokuvakäsikirjoittaja sekä dokumenttituottaja. Hän on ollut toisena kirjoittajana kirjoittamassa James Bondia käsitteleviä kirjoja James Bond, the Legacy, Bond Girls Are Forever ja James Bond -ensyklopedia. Cork käsikirjoitti elokuvan Pitkä taival ja oli käsikirjoittajana televisiosarjassa Piru irti. Vuonna 2006 ilmestyi Corkin sarjakuvaromaani The Night Driver. Hän omistaa dokumenttituotantoyhtiö Cloverlandin. Cork asuu Los Angelesissa. Hän on naimisissa ja hänellä on lapsi. == Lähteet == == Aiheesta muualla == * Luokka:Yhdysvaltalaiset käsikirjoittajat Luokka:Yhdysvaltalaiset tietokirjailijat Luokka:Yhdysvaltalaiset elokuvatuottajat Luokka:Elävät henkilöt Luokka:Syntymävuosi puuttuu
Franz-Josef Rehrl

Franz-Josef Rehrl (s. 15. maaliskuuta 1993 Schladminghttp://www.franz-josef- rehrl.at/portrait/ ) on itävaltalainen yhdistetyn hiihtäjä ja MM-mitalisti. Rehrl edustaa WSV Ramsau-Steiermark -seuraa. Rehrl sijoittui Pyeongchangin olympialaisissa 2018 normaalimäen Gundersen-kilpailussa 13:nneksi. Hän saavutti Seefeldin MM-kilpailuissa 2019 pronssia suurmäen Gundersen- kilpailussa, parisprintissä ja joukkuekilpailussa. Normaalimäen Gundersen- kilpailussa hän sijoittui neljänneksi Pekingin olympialaisissa 2022 Rehrl sijoittui normaalimäen Gundersen-kilpailussa yhdeksänneksi ja suurmäen vastaavassa kilpailussa 11:nneksi. Planican MM-kilpailuissa 2023 Rehrl saavutti pronssia normaalimäen Gundersen-kilpailussa. Rehrl debytoi maailmancupissa joulukuussa 2011 Ramsaun normaalimäen kilpailussa sijoittuen sijalle 49. Ensimmäiset maailmancupin pisteensä hän saavutti helmikuussa 2013 Almatyn suurmäen kilpailusta ollen 27:s. Kymmenen parhaan joukkoon hän sijoittui ensimmäisen kerran oltuaan seitsemäs Lahdessa tammikuussa 2017. Kaksi viikkoa myöhemmin hän oli samalla sijalla Chaux-Neuvessa. Hän oli Chaux- Neuvessa seitsemäs myös vuotta myöhemmin. Rerhl saavutti ensimmäisen palkintokorokepaikkansa marraskuussa 2018 Lillehammerissa missä hän oli kolmas. Rehrl oli myös toinen Ramsaussa joulukuussa 2018. Ensimmäisen osakilpailuvoittonsa hän saavutti Chaux-Neuven suurmäen ja 5 kilometrin kilpailusta tammikuussa 2019. Hän voitti toistamiseen seuraavana päivänä suurmäen ja 10 kilometrin kilpailun. Suurmäen ja 15 kilometrin kilpailussa hän sijoittui kolmanneksi. Hän sijoittui kolmanneksi kauden 2018–2019 maailmancupin kokonaiskilpailussa. Seuraavalla kaudella hän oli Oberstdorfissa kolmas. Kaudella 2021–2022 Rehrl sijoittui Klingentahlin jälkimmäisessä kilpailussa kolmanneksi. Kaudella 2022–2023 hän sijoittui Otepään Gundersen- kilpailussa kolmanneksi. Klingentahlin yhteislähtökilpailussa hän sijoittui toiseksi ja Gundersen—kilpailussa kolmanneksi. Hän oli kolmas myös Oberstdorfin molemmissa kilpailuissa. Maailmancupin kokonaiskilpailussa hän sijoittui kuudenneksi. Continental Cupista Rehrl on saavuttanut kaksi osakilpailuvoittoa. Nuorten MM-kilpailuista Rehrlillä on yksi kulta ja yksi hopea joukkuekilpailusta. Rehrl aloitti mäkihypyn vuonna 1999 ja maastohiihdon talvella 2002–2003. == Lähteet == Luokka:Itävaltalaiset yhdistetyn hiihtäjät Luokka:Vuonna 1993 syntyneet Luokka:Elävät henkilöt
Haluan olla rocktähti ja saada paljon naisia

__NOTOC__ Haluan olla rocktähti ja saada paljon naisia on punkyhtye Nyrkkitappelun toinen studioalbumi. Se julkaistiin 25. huhtikuuta 2014 levymerkillä Stupido Records. == Vastaanotto == Soundin Antti Granlund vertasi albumia niin hyvässä kuin huonossakin edeltäjänsä kaltaiseksi. Lyhytkestoisten kappaleiden muuttuvat helposti toistensa kopioiksi, toisaalta ”keskinkertaisuudelta Nyrkkitappelun pelastaa yhtyeen tuima energia – ja luojan kiitos muutama täysosuma”. Kaaoszinen Rudi Peltosen mukaan ”"Rocktähti" ei edelleenkään vauhdissa säästele, mutta Nyrkkitappelu on tajunnut svengin merkityksen”. == Kappaleet == # # # # # # # # # # # # == Arvostelut == * Kaaoszine.fi: 8/10 * Soundi: == Aiheesta muualla == * Haluan olla rocktähti ja saada paljon naisia discogs.com -sivustolla == Lähteet == Luokka:Vuoden 2014 albumit Luokka:Nyrkkitappelun albumit
Georg Jensen

Georg Jensen (31. elokuuta 1866 Radvaad, Tanska – 2. syyskuuta 1935 Hellerup) oli tanskalainen hopeaseppä ja muotoilija. Hän perusti yhä toimivan, erityisesti koruistaan ja kankaistaan tunnetun luksustavarayrityksen Georg Jensen Sølvsmedie. == Elämä ja ura == Georg Jensen aloitti kööpenhaminalaisen hopeasepän opissa 14-vuotiaana ja haaveili kuvanveistäjän ammatista. Hän opiskelikin kuvanveistoa 1895–1901 Tanskan kuninkaallisessa taideakatemiassa ja työskenteli sitten keramiikkaveiston parissa Mogens Ballinin ateljeessa. Sieltä hän siirtyi muutamaksi vuodeksi Bing & Grøndal -posliinitehtaaseen kunnes perusti 1904 oman hopeasepänverstaan, jossa hän alkoi tehdä jugendtyylisiä koruja. Yritys Georg Jensen Sølvsmedie alkoi menestyä hyvin, ja jo 1924 se avasi liikkeen New Yorkin Fifth Avenuella. == Yritys Jensenin jälkeen == Georg Jensen kuoli 1935, ja yrityksen otti hoitoonsa toiseksi vanhin poika Jørgen Adolf Harding Jensen (1895–1966). Hän laajensi hopeatuotteiden valikoimaa ja alkoi käyttää useita muotoilijoita kuten Sigvard Bernadotte, Arne Jacobsen, Verner Panton, Finn Juhl, Henning Koppel, Nina Koppel ja Erik Magnussen. 1960- ja 1970-luvuilla yritys otti tuotantoon veistoksellisia koruja ja rannekelloja, joita suunnittelivat muun muassa Nanna Ditzel ja Vivianna Bülow-Hübe. Yrityksen muotoilujohtajana 1962–1974 toimi Georg Jensenin kolmas poika Sören Georg Jensen (1917–1982), joka oli myös kuvanveistäjä ja hopeaseppä. Vuonna 1973 Georg Jensenin tavaramerkin osti tanskalainen posliinitehdas Royal Copenhagen, joka liitti sen 1997 osaksi Royal Scandinavian Groupia. Konserniin kuuluivat myös Bing & Grøndahl, Holmegaard Glasværk, Orrefors Kosta Boda, Boda Nova ja Höganäs. Nykyisin Georg Jensenin tavaramerkin omistaa suomalainen Fiskars. ==Georg Jensen -palkinto== Vuodesta 1988 tanskalainen Tuborg-panimon säätiö on jakanut joka toinen vuosi Georg Jensenin mukaan nimettyä palkintoa pohjoismaisille muotoilijoille. Palkintoraatiin valitaan museonjohtajia kaikista viidestä Pohjoismaasta.The Mystery Designers For Georg Jensen USA, JCK Magazine 1.6.1996. Viitattu 30.1.2016. Georg Jensen -palkinnon on saanut muun muassa suomalainen muotoilija Markku Salo vuonna 1990. == Kuvia == File:Bernadotte_Thermos.jpg|Termoskannu, Sigvard Bernadotte File:Jensen_tarning.jpg|Arpanopat ja kotelo, Dan Christensen File:Jensen_termos.jpg|Termoskannu Quack, Maria Berntsen == Lähteet == == Aiheesta muualla == Luokka:Vuonna 1935 kuolleet Luokka:Tanskalaiset taiteilijat Luokka:Tanskalaiset muotoilijat Luokka:Vuonna 1866 syntyneet
Kalevi Tamminen

Kalevi Reino Tamminen (5. huhtikuuta 1928 Maaria – 29. elokuuta 2018 Helsinki) oli suomalainen teologi, kasvatustieteilijä ja professori. hän oli Helsingin yliopiston käytännöllisen teologian professori 1970–1992. Hän käsitteli julkaisuissaan lasten ja nuorten uskonnollista kehitystä, koulujen uskonnonopetusta, kirkon kasvatustyötä sekä teologien koulutusta.Facta 2001, osa 16, p. 288. WSOY 1985. Tamminen pääsi ylioppilaaksi 1946, ja hän valmistui filosofian kandidaatiksi 1948, maisteriksi 1949, lisensitaatiksi 1956, teologian kandidaatiksi 1952, lisensiaatiksi 1967, filosofian ja teologian tohtoriksi 1967. Hän toimi uskonnonopettajana Turussa, Helsingin opettajakorkeakoulussa ja Savonlinnan seminaarissa ja oli Lapuan seurakunnan kirkkoherran apulainen 1952, Pöytyän seurakunnan virallinen apulainen 1954, Kristillisen kasvatuksen keskuksen kirkon kasvatusasiain sihteeri 1955–1963, Helsingin yliopiston käytännöllisen teologian assistentti 1963–1968, kasvatustieteen dosentti 1967–1970, vt. apulaisprofessori 1968–1969, käytännöllisen teologian, erityisesti uskonnonpedagogiikan vt. ylimääräinen professori 1969–1970, kiinteä ylimääräinen professori 1970–1977, varsinainen professori 1977 sekä käytännöllisen teologian dosentti 1993–1995.Kuka kukin on 1978, s. 969. Runeberg.org.Helsingin yliopiston opettajat ja virkamiehet. Tamminen julkaisi uskonnon oppikirjoja ja runsaasti muuta uskonnonopetukseen liittyvää kirjallisuutta. Hänen väitöskirjansa vuodelta 1967 käsitteli aihetta Kansakoulun uskonnonopetus vuosisadan vaihteen murroksessa. Hän julkaisi vuonna 2004 muistelmansa Pitkin elämänkaarta polvihousuisesta seniorivuosiin. == Lähteet == Luokka:Suomalaiset teologit Luokka:Suomalaiset kasvatustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1928 syntyneet Luokka:Vuonna 2018 kuolleet Luokka:Käytännöllinen teologia
Lomalla (albumi)

Lomalla on Vesku Jokisen & Sundin poikien toinen studioalbumi. Se julkaistiin 6. kesäkuuta 2014 levymerkillä Sony Music Entertainment. Levy on teemaltaan kesäalbumi joka koostuu kappaleista, joita soitettiin radiossa yhtyeen jäsenten ollessa nuoria. Kappaleesta ”Kesän lapsi” kuvattiin musiikkivideo. Albumi nousi Suomen virallisen listan sijalle 2. == Kappaleet == # # # # # # # # # # # # == Kokoonpano == * Vesku Jokinen – laulu * Jocke Kulju – kitara * Antero Naali – bassokitara * Lenni Paarma – rummut ;Vierailevat muusikot * Anna-Karin Berg, Jere Lahti, Severi Kohtamäki, Wilska – taustalaulu ;Tuotanto * Sami ”Hansu” Koivisto – tuottaja, äänittäjä, miksaaja * Svante Forsbäck – masteroija * Gabi Hakanen – A&R; == Aiheesta muualla == * Lomalla discogs.com -sivustolla == Lähteet == Luokka:Vuoden 2014 albumit Luokka:Vesku Jokisen albumit Luokka:Cover-albumit
Glastonburyn festivaali

Glastonburyn festivaali on viisipäiväinen esittävien taiteiden festivaali, joka järjestetään vuosittain kesäkuun viimeisenä viikonloppuna Somersetissa, Englannissa. Musiikin lisäksi festivaaleilla on myös taiteita, tanssia, komediaa, teatteria, sirkusta ja kabareeta. Festivaali sai alkunsa vuonna 1970, ja 1980-luvulta lähtien se on järjestetty vuosittain muutamaa välivuotta lukuun ottamatta. Nykyään Glastonbury on maailman suurin ulkoilmafestivaali, jossa on vuosittain noin 175 000 kävijää. Glastonbury tekee yhteistyötä erilaisten hyväntekeväisyys- ja luonnonsuojelujärjestöjen kanssa. Festivaaleilla ovat esiintyneet muun muassa David Bowie, The Rolling Stones, New Order, Elvis Costello, The Smiths, Oasis, Coldplay, Muse ja Metallica. Ensimmäisen festivaalin järjesti vuonna 1970 brittiläinen Michael Eavis, maanviljelijä joka halusi järjestää oman tapahtumansa käytyään Bath Blues -festivaaleilla vuonna 1969. Pääsylippu maksoi yhden punnan, minkä lisäksi kävijöille tarjottiin ilmaista maitoa. Seuraavana vuonna festivaali oli ilmainen ja kävijämäärä nousi 12 000:een. 1970-luvulla festivaali oli vahvasti sidoksissa hippikulttuuriin ja mystiikkaan, ja esiintymisalueelle rakennettiin muun muassa laskeutumispaikka ufoille sekä pyramidin muotoinen lava. Festivaaleilla on aikojen saatossa esiintynyt tuhansia suurempia ja pienempiä yhtyeitä ja artisteja, joista monet ovat nauhoittaneet keikkansa videoille ja levyille. Myös itse festivaali on mainittu useissa kappaleissa ja siitä on tehty dokumentteja. Festivaali on kautta historiansa kasvattanut suosiotaan ja on nykyään tunnettu kautta maailman. Liput ovat haluttuja ja myydään lähes poikkeuksetta loppuun äärimmäisen nopeasti. == Lähteet == * * Luokka:Glastonbury Luokka:Musiikkitapahtumat Yhdistyneessä kuningaskunnassa‎
Onko sulla lupa pitää kivaa?

Onko sulla lupa pitää kivaa? on punkyhtye Nyrkkitappelun single, joka julkaistiin maaliskuussa 2014 levymerkillä Stupido Records. Noise.fi – Onko sulla lupa pitää kivaa? Viitattu 29.1.2016 == Kappaleet == # # == Aiheesta muualla == * Onko sulla lupa pitää kivaa? discogs.com -sivustolla * Onko sulla lupa pitää kivaa? itunes.com -sivustolla == Lähteet == Luokka:Vuoden 2014 kappaleet Luokka:Suomalaiset punkkappaleet
Maurice Binder

Maurice Binder (25. elokuuta 1925 – 4. huhtikuuta 1991https://seraphinacorazza.wordpress.com/2013/01/24/james-bond-title- sequences-and-motifs-research/) oli yhdysvaltalainen graafinen suunnittelija, joka suunnitteli elokuvien alkutekstejä ja elokuvamainoksia. Binder syntyi vuonna 1925. Hän opiskeli teknisessä korkeakoulussa, jonka jälkeen hän hakeutui taidekouluun. Binder meni töihin New Yorkin Macy’s-tavarataloon, jossa hän yleni tavaratalon taiteelliseksi johtajaksi. Toisen maailmansodan aikana hän palveli laivastossa ja käydessään satamassa Hollywoodin lähellä sai töitä still-kuvaajana. Sodan jälkeen Binder työskenteli elokuvamainonnassa ja alkutekstien suunnittelussa, erityisesti Stanley Donenin ohjaamien elokuvien parissa. Binderin suunnittelemat alkutekstit elokuvaan Ruoho on vihreämpää aidan toisella puolella (1961) sai suosiota, jonka vuoksi hänet pyydettiin tekemään traileri ja alkutekstit elokuvaan Salainen agentti 007 ja tohtori No. Binder ideoi James Bond -elokuvien aseenpiippukohtauksen. Hän ei ollut mukana elokuvien Salainen agentti 007 Istanbulissa ja 007 ja Kultasormi tuotannoissa, mutta suunnitteli alkutekstit kaikkiin Bond-elokuviin vuosina 1965–1989. Binder suunnitteli lisäksi alkutekstit muun muassa elokuviin Miljardin dollarin aivot (1967), Barbarella (1968), Sherlock Holmesin salaisuus (1970), Villihanhet (1987) ja Viimeinen keisari (1987). Binderilla oli laaja modernin taiteen kokoelma. Hän kuoli vuonna 1991. == Lähteet == == Aiheesta muualla == * Luokka:Yhdysvaltalaiset graafiset suunnittelijat Luokka:Vuonna 1925 syntyneet Luokka:Vuonna 1991 kuolleet
Pieniä potilaita

Pieniä potilaita oli keväällä 2013 AVA-kanavalla esitetty tositelevisio- ohjelma, jossa seurattiin pienten potilaiden ja henkilökunnan elämää Helsingin lastenklinikalla. Ohjelma kerto sairauksista kärsivien pienten lasten tarinoita, joista jokainen sai lopuksi onnellisen lopun. Ohjelman tuotti Riku Riihilahti.Pieniä potilaita alkaa AVAlla tammikuussa! Pieniä potilaita henkilökunta == Henkilökunta == * Yrjänä Nietosvaara, Klinikkaylilääkäri * Sanna-Maria Kivivuori, Lastensyöpäklinikan klinikkaylilääkäri * Antti Sommarhem, Käsikirurgi * Sirkku Hieta, Lasten sairaanhoitaja, päivystyspoliklinikka * Eerika Pohjanheimo, Sairaanhoitaja == Jaksot == Jakso Potilaat Ensiesitys 1\. Vanessa, Janina, Sini, Leevi 23. tammikuuta 2013 2\. Vanessa, Aukusti, Eerik, Olavi, Sini 30. tammikuuta 2013 3\. Eerik, Olavi, Anni-Pauliina, Sophia 6. helmikuuta 2013 4\. Teemu, Vilho, Eerik, Aida 13. helmikuuta 2013 5\. Arttu, Kaisa, Marcus, Luka 20. helmikuuta 2013 6\. Aksu, Eetu, Santeri 27. helmikuuta 2013 7\. Jolanda, Nico, Aksu 6. maaliskuuta 2013 8\. Mira, Ronja, Jalo, Leevi 13. maaliskuuta 2013 9\. Eelin, Veeti, Nico, Mira 20. maaliskuuta 2013 10\. Matilda, Oskari, Jenna, Vanessa 27. maaliskuuta 2013 == Lähteet == Luokka:Suomalaiset televisio-ohjelmat
Chris Christoffersen

Chris Tasker Christoffersen (s. 13. elokuuta 1979 Hasle) on tanskalainen koripalloilija. 218-senttinen Christoffersen on pelipaikaltaan sentteri. Hän on pelannut kotimaansa lisäksi Italiassa, Yhdysvalloissa yliopistossa ja D-liigassa, Suomessa ja Ruotsissa. Maiden pääsarjojen lisäksi hän on pelannut muun muassa EuroCupia ja EuroChallengea.fiba.com Kaudella 2005–2006 Christoffersen edusti joulukuusta lähtienhttp://www.basket.fi/uutiset/kaikki_uutiset/?x122462=77129 suomalaista LrNMKY:tä, jossa hän voitti Suomen mestaruuden ja Suomen cupin sekä pelasi EuroChallengeaChris Christoffersen – Suomen Koripalloliitto. Ennen kauden ratkaisuotteluita Christoffersen joutui polvileikkaukseenhttp://www.basket.fi/uutiset/kaikki_uutiset/?x122462=80837. Christoffersen on pelannut myös Tanskan miesten maajoukkueessa, joka hänen aikanaan ei ole yltänyt arvokisojen lopputurnauksiin.archive.fiba.com == Lähteet == * Chris Christoffersen Suomen Koripalloliitto * Profiili archive.fiba.com * Chris Christoffersen D-League Stats Basketball- Reference.com * Chris Christoffersen Stats College Basketball at Sports- Reference.com * Profiili fiba.com === Viitteet === Luokka:Tanskalaiset koripalloilijat Luokka:Vuonna 1979 syntyneet Luokka:Elävät henkilöt
Liigacup 2016

Liigacup 2016 oli alkuvuodesta 2016 pelattu jalkapallokilpailu, johon osallistuivat Suomen pääsarjassa Veikkausliigassa pelanneet 12 joukkuetta. Se oli järjestyksessään 20. ja viimeinen Liigacup. Liigacup pelattiin vuonna 2016 kahdessa kuuden joukkueen lohkossa yksinkertaisena sarjana. Lohkovoittajat pelasivat vastakkain loppuottelussa 19. maaliskuuta, jossa ratkesi kilpailun voittaja. Lohkovaiheen paras joukkue kummastakin lohkosta Mestarien liigaan tai Eurooppa-liigaan osallistuvien joukkueiden (SJK, RoPS, HJK ja IFK Mariehamn) lisäksi pääsi Suomen Cupissa 2016 suoraan 32 parhaan joukkoon, kun muut Veikkausliigan joukkueet aloittivat kierrosta aiemmin. Suomen Cupin uudistuessa kaudelle 2017 Liigacup lakkautettiin. == Ottelut == === Lohko A === === Lohko B === ====Loppuottelu==== == Maalintekijät == Kaksi maalia: * Guy Gnabouyou (FC Inter) * Lucas Kaufmann (PK-35 Vantaa) * Roope Riski (SJK) * Taye Taiwo (HJK) * Jasse Tuominen (FC Lahti) Yksi maali: * Juho-Teppo Berg (PS Kemi) * Andre Clennon (VPS) * Christian Eissele (PS Kemi) * Amos Ekhalie (IFK Mariehamn) * Mikko Hauhia (FC Lahti) * Aapo Heikkilä (RoPS) * Riku Heinonen (PK-35 Vantaa) * Loorents Hertsi (FC Lahti) * Santeri Hostikka (FC Lahti) * Matias Hänninen (HIFK) * Saša Jovović (PS Kemi) * Lassi Järvenpää (HJK) * Aleksei Kangaskolkka (IFK Mariehamn) * Joni Korhonen (HIFK) * Saku Kvist (PS Kemi) * Mikko Kuningas (FC Lahti) * Njazi Kuqi (PK-35 Vantaa) * Mika Lahtinen (Ilves) * Shane Malcolm (RoPS) * Alfredo Morelos (HJK) * Kalle Multanen (FC Lahti) * Ariel Ngueukam (SJK) * Patrick Poutiainen (KuPS) * Daniel Rantanen (HIFK) * Ville Salmikivi (HIFK) * Drilon Shala (FC Lahti) * Atomu Tanaka (HJK) * Joona Veteli (PS Kemi) * Mika Ääritalo (KuPS) == Lähteet == Luokka:Vuoden 2016 jalkapallo Luokka:Liigacup
Rick Haney

Rick Haney (s. 28. toukokuuta 1965 Duluth, Minnesota, Yhdysvallat) on yhdysvaltalainen jääpalloilija, joka on edustanut ennätykselliset 20 kertaa Yhdysvaltain maajoukkuetta jääpallon MM-kisoissa vuosien 1990–2015 aikana. Haney on syntyisin Duluthista, jossa hän pelasi jääkiekkoa, kuten muutkin nuoret miehet. Hän siirtyi opiskelemaan Harvardin yliopistoon taloustieteitä ja pelasi samanaikaisesti yliopiston jääkiekkojoukkueessa Harvard Crimson, joka menestyi valmentaja Bill Clearyn johdolla erinomaisesti NCAA-sarjassa. Seura pääsi vuonna 1986 Michiganissa järjestettyyn lopputurnaukseen. 1980-luvun lopulla Haney jatkoi opintojaan Wisconsinin Madisonissa pankkitoiminnan maisterikoulussa. Haney aloitti jääpallouransa 1989 ja pelasi seuraavana vuonna Yhdysvaltain jääpalloliigassa. Vuodesta 1991 alkaen hän on ollut mukana jääpallon MM-kisoissa eli osallistuessaan vuoden 2016 MM-kisoihin ne ovat hänelle 20.:t. Haneyllä on siis eniten MM-kisaedustuksia ja yli sata MM-ottelua. Kansainvälisiä jääpallo-otteluita hänellä on vuoden 2016 MM- kisojen alkaessa 207. Haney on toiminut Yhdysvaltain jääpallomaajoukkueen kapteenina vuosina 1995-2015. Yhdysvaltain jääpallomestaruuksia Haneyllä on kaikkiaan kolme, jotka hän on saavuttanut Minnesota Bandolierin ja viimeisimmän Dynamo Duluthin riveissä. Haney oli perustamassa Duluthin kotiseudulleen Duluthiin jääpallojoukkuetta vuonna 2006. Jääpallouransa alkuvaiheessa 1990-luvulla Haney pelasi kauden Ruotsissa Örebro SK:n joukkueessa ja kaksi kautta Norjassa IF Readyn joukkueessa. ==Lähteet== * Bandysidan: Rick Haney === Viitteet === Luokka:Yhdysvaltalaiset jääpalloilijat Luokka:Vuonna 1965 syntyneet Luokka:Elävät henkilöt
Christian Drejer

Christian Drejer (s. 8. joulukuuta 1982 Fredriksberg) on tanskalainen kilpauransa päättänyt koripalloilija. Hän on ensimmäinen NBA:han varattu tanskalainen. Drejer pelasi urallaan Tanskan lisäksi Espanjassa ja Italiassa sekä Yhdysvaltain yliopistosarja NCAA:ssa ja esiintyi myös Tanskan maajoukkueessa. Loukkaantumisista urallaan kärsinyt Drejer lopetti uransa 25-vuotiaana. == Pelaajaura == Laitahyökkääjänä pelannut Drejer aloitti uransa kotimaansa SISU BK:ssa, missä hänet valittiin 31,6 pisteen ottelukohtaisen keskiarvon tehtyään vuonna 2002 Basketligaenin kauden parhaaksi pelaajaksi. Hän siirtyi vuosiksi 2002–2004 Yhdysvaltoihin tasokkaaseen Floridan yliopiston joukkueeseen vaikka hänelle tarjottiin miljoonasopimuksia Euroopan huippujoukkueista.NBA Draft 2004 Drejer sai ensimmäisenä yliopistovuonnaan jalkavamman, joka haittasi hänen loppu-uraansa. New Jersey Nets varasi Drejerin NBA:han 51. vuorolla vuoden 2004 varaustilaisuudessa. Drejer oli historian ensimmäinen NBA:han varattu tanskalainen, mutta hän ei koskaan pelannut sarjassa. Hän siirtyi Eurooppaan jossa pelasi Espanjassa ja Italiassa sekä kansainvälisissä seurakilpailuissa. Vuonna 2004 Drejer voitti FC Barcelonassa Espanjan mestaruuden ja Espanjan Supercupin. Vuonna 2007 hän pelasi EuroCupin tähdistöottelussa.acb.comeuroleague.net Drejer lopetti pelaajauransa vain 25-vuotiaana saatuaan jälleen jalkavamman vuonna 2008.http://sport.tv2.dk/article.php/id-10769555%3Abasketstjerne-stopper- karrieren.html Drejer pelasi myös Tanskan miesten maajoukkueessa, joka hänen aikanaan ei ole yltänyt arvokisojen lopputurnauksiin.archive.fiba.com == Saavutukset == * Basketligaenin vuoden pelaaja 2002 * Espanjan mestaruus 2004 * Espanjan Supercup-mestaruus 2004 == Lähteet == * Profiili archive.fiba.com * Christian Drejer Europe Stats Basketball-Reference.com * Profiili euroleague.net * Profiili NBA Draft 2004 * Profiili acb.com === Viitteet === Luokka:Tanskalaiset koripalloilijat Luokka:Vuonna 1982 syntyneet Luokka:Elävät henkilöt
Knud Lundberg

Knud Lundberg (14. toukokuuta 1920 Kööpenhamina – 12. elokuuta 2002 Gentofte) oli tanskalainen jalkapalloilija, koripalloilija ja käsipalloilija. Lundberg voitti Tanskan mestaruuden jokaisessa kolmessa harjoittamassaan palloilulajissa. Jalkapallossa hän voitti Tanskan miesten maajoukkueessa olympiapronssia Lontoossa 1948 ja sijoittui Helsingin kesäolympialaisissa 1952 jaetulle viidennelle sijalle.Olympics at Sports-Reference.com == Lähteet == * Knud Lundberg Bio, Stats and Results Olympics at Sports-Reference.com === Viitteet === Luokka:Tanskalaiset jalkapalloilijat Luokka:Tanskalaiset koripalloilijat Luokka:Tanskalaiset käsipalloilijat Luokka:Tanskalaiset olympiamitalistit Luokka:Vuonna 1920 syntyneet Luokka:Vuonna 2002 kuolleet
The Heartburns

The Heartburns on suomalainen punkyhtye, joka perustettiin Turussa vuonna 2001.Ilosaarirock 2008 – The Heartburns Yhtyeen perusti myöhemmin Kakka-hätä 77:n ja Pää Kii -yhtyeistä tunnettu laulaja-kitaristi Teemu Bergman. Yhtye on julkaissut kaksi studioalbumia, Fucked Up in a Bad Way (2006) ja Fixin’ to Die (2008). Toisen studioalbumin julkaisun jälkeen The Heartburnsin toiminta hiipui, vaikkei se koskaan varsinaisesti hajonnut. Kuuden vuoden hiljaiselon jälkeen yhtye julkaisi uutta musiikkia Cold Hell Below -EP:n myötä vuonna 2014. == Jäsenet == * Teemu Bergman – laulu (2001–2016) * Lasse ”Skeletor” – kitara, taustalaulu (2002–2016) * Antti Leppäniemi – kitara (2013–2016) * Ise – basso (2005–2016) * Maukka Maunula – rummut (2005–2011, 2013–2016) === Entiset jäsenet === * Jukka Kiesi – kitara, taustalaulu (2008–2011) * Heikki ”HC” Kaksonen – kitara, taustalaulu (2006–2008) == Diskografia == === Studioalbumit === * * === EP:t === * * === Kokoelma-albumit === * * === Split- albumit === * * * * * == Lähteet == Luokka:Suomalaiset punkyhtyeet
Augusto Giomo

Augusto Gianni Giomo (3. helmikuuta 1940 Treviso – 27. tammikuuta 2016) oli italialainen koripalloilija. Hänen veljensä Giorgio Giomo oli myös koripalloilija. Giomo pelasi kotimaansa pääsarjassa. Hän pelasi myös Italian miesten maajoukkueessa, joka sijoittui Rooman kesäolympialaisissa 1960 neljänneksi, Tokion kesäolympialaisissa 1964 viidenneksi ja Brasilian MM- kilpailuissa 1963 seitsemänneksi.Olympics at Sports- Reference.comarchive.fiba.com Giomo kuoli 75-vuotiaana 27. tammikuuta 2016.http://tribunatreviso.gelocal.it/sport/2016/01/27/news/lutto-nel-basket- si-e-spento-augusto- giomo-1.12850053http://www.ilgazzettino.it/nordest/treviso/basket_lutto_morto_75_anni_ex_cestista_azzurro_augusto_giomo_treviso_mestre-1511130.html == Lähteet == * Augusto Giomo Bio, Stats and Results Olympics at Sports- Reference.com * Profiili archive.fiba.com === Viitteet === Luokka:Italialaiset koripalloilijat Luokka:Vuonna 1940 syntyneet Luokka:Vuonna 2016 kuolleet
Yeah (Xysman albumi)

Yeah on vuonna 1990 ilmestynyt suomalaisen grindcore-yhtye Xysman ensimmäinen kokopitkä albumi. Vuonna 1993 se julkaistiin CD-versiona, jonka bonuskappaleina on mini-LP:n Above the Mind of Morbidity (1990) materiaali. Levy on mukana myös 2004 julkaistulla kokoelmalla Yeah / First & Magical. == Kappaleet == ;A-puoli # # # # Aspirations ## ## # ;B-puoli # * # # # # # == Muusikot == * Janitor Muurinen – laulu * Olli Nurminen – kitara, rummut (8 ja 11) * Vesa Iitti – basso * Teppo Pulli – rummut == Lähteet == *XYSMA: YEAH Finnmusic. ===Viitteet=== == Aiheesta muualla == * * Luokka:Xysman albumit Luokka:Vuoden 1990 esikoisalbumit